
„ПАЗАРИ ЗАПАД“ ЕАД

София 1408 бул.“ Петко Каравелов“ 5 тел :02/4949888
 e-mail: pazarizapad@gmail.com;; http://pazari-zapad.bg


[bookmark: bookmark1]ПРАВИЛНИК
за организацията и дейността на Специализиран пазар КИЦ „Славейков“ 
управлявани от „Пазари Запад” ЕАД


I. ЦЕЛИ И ЗАДАЧИ

1. Настоящият правилник урежда реда и специфичните правила за организацията и управлението на Специализиран пазар за продажба на печатни издания и художествени произведения КИЦ „Славейков“. 
2. „Пазари Запад“ ЕАД управлява Специализиран пазар за продажба на печатни издания и художествени произведения, с временен градоустройствен статут КИЦ „Славейков“, находящ се на територията на район „Средец“, площад Славейков, с граници съгласно утвърдената от Главния архитект на Столична община схема /Приложение №1/.
3. На Специализиран пазар КИЦ „Славейков“ управляван от „Пазари Запад“ ЕАД може да се провеждат културни мероприятия и събития свързани с утвърждаване на европейската принадлежност на България и ценностите на демокрацията (свободата на словото, гражданското участие, културната изява и културното многообразие), подобряване включването на гражданите в културния живот, развитие на професионалните компетенции и насърчаване на изявата на младите творци в сферата на киното, театъра, литературата, музика и танци, насърчаване изявата на дизайнери в сферта на приложното изкуство, както и свързаната с тези мероприятия или събития търговска дейност.
4. Наемните цени за търговски площи, находящи се на Специализиран пазар КИЦ „Славейков”, се определят в съответствие с „Наредбата за определяне и администриране на местни такси и цени на услуги, предоставяни от Столична община”.
[bookmark: _GoBack]4.1. Пазарът КИЦ „Славейков“ се намира в район „Средец“ и попада в I-ва зона, съгласно Наредбата за определяне и администриране на местни такси и цени на услуги, предоставяни от Столична община”, като базисната наемна цена при отдаването на площи на пазара е 2.30 евро с ДДС за 1 кв.м. на ден или 460 евро с ДДС за цялата площ на ден.
4.2. Контролът и обслужването на пазара се извършва от служители на дружеството от офис находящ се на „Пазар за продажба на ски, велосипеди и други спортни стоки и аксесоари“


П. РЕД ЗА ПОЛЗВАНЕ НА СПЕЦИАЛИЗИРАН ПАЗАР
 КИЦ „СЛАВЕЙКОВ“. 

5. Провеждането на културни мероприятия или събития на територията на Специализиран пазар КИЦ „СЛАВЕЙКОВ“ се извършва след подаване на писмено заявление /Приложение №2/, в което се описва характера на мероприятието или събитието; началния час и дата, както и крайния час и дата; кратковременен престой и паркиране на пътни превозни средства за товаро-разтоварна дейност; разполагането на временни преместваеми съоръжения, провеждане на търговска дейност по време на мероприятието или събитието и др.  
5.1. Разрешението за поставяне на временни преместваеми съоръжения се издава от Направление „Архитектура и градоустройство” въз основа на одобрена схема, като за целта се използва схема /Приложение №3/.  
[bookmark: _Hlk133191029]6. Ползването на площите на Специализиран пазар КИЦ „СЛАВЕЙКОВ“ за културни мероприятия или събития се осъществява при наличие на свободни дати, след получаване на одобрена схема от Направление „Архитектура и градоустройство и след сключване на договор за наем с Пазари Запад ЕАД. 
Заявените дни за провеждане на културни мероприятия или събития не следва да съвпадат с други съгласувани прояви включени в Календара на културните събития на Столична община или в Графика на културните събития .

III. ЗАДЪЛЖЕНИЯ И ОТГОВОРНОСТИ НА ОРГАНИЗАТОРИТЕ НА КУЛТУРНИ МЕРОПРИЯТИЯ ИЛИ СЪБИТИЯ. РАБОТНО ВРЕМЕ СЪОБРАЗЕНО С ИЗИСКВАНИЯТА ЗА ОПАЗВАНЕ НА ОБЩЕСТВЕНИЯ РЕД И СПОКОЙСТВИЕТО НА ГРАЖДАНИТЕ И НАЧИН ЗА ПОЧИСТВАНЕ И ОХРАНА НА ПАЗАРА.

7. Организаторът на културно мероприятие или събитие е длъжен :
- да предприеме и осигури мерки за охрана по време на мероприятието или събитието, недопускане на нарушения на обществения ред и спазване на действащото законодателство и наредбите на Столичен общински съвет;
- да вземе мерки нивата на шум да съответстват на изискванията на Наредба №6 от 2006 г. за показателите за шум в околната среда, отчитащи степента на дискомфорт през различните части на денонощтието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и  територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението;
- при подготовката и провеждането да не възпрепятства работния процес в района;
- да осигури присъствие на лекарски екип по време на събитието;
- да осигури допълнителни съдове за отпадъци по време на събитието;
- при предлагане на хранителни продукти по време на събитието, да предостави сертификат за произход и качество на хранителните продукти, както и разрешително от Българска агенция по безопасност на храните;
- при подготовка и провеждане на събитието да не възпрепятства движението на гражданите;
- при подготовка и провеждане на събитието да не възпрепятства спокойствието на гражданите и обществения ред в района преди 08:00 ч. в работни дни, преди 09:00 ч. в почивни дни, в часовия диапазон между 14:00 ч. и 16:00 ч. и след 22:00 ч.;
- при провеждане на събитието да предприеме мерки за опазване на чистотата и недопускане увреждането на настилката и тревните площи;
- при провеждане на събитието да оказва съдействие и да изпълнява инструкциите на служителоите на Пазари Запад ЕАД и други компетентно органи. 
Всички нанесени щети на имуществото на Пазари Запад ЕАД и на трети лица са за сметка на организатора на мероприятието или събитието.
8. Правата и задълженията на лицата извършващи търговска дейност на територията на пазарите, организирани от „Пазари Запад” ЕАД, са определени в сключените с тях договори за наем.

[bookmark: bookmark6]IV. ЗАКЛЮЧИТЕЛНИ РАЗПОРЕДБИ

Този Правилник е приет с Решение № 19 на Съвета на директорите на „Пазари Запад“ ЕАД по Протокол № 19, т.1 от 19.05.2023 г. Изменен с решение 48 на Съвета на директорите на „Пазари Запад“ ЕАД по Протокол № 48, т.1 от 30.01.2026 г.

Приложения:
1. Схема_приложение №1;
2. Заявление_ приложение №2
3. Схема_ приложение №3;

